FI Euroopan unionin virallinen lehti C 137/12

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 137/11)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”FICO BIANCO DEL CILENTO”

EY N:o: IT/00282/14.3.2003

SAN (X) SMM ( )

Tämä yhteenveto on laadittu ainoastaan tiedotustarkoituksiin. Erityisesti kyseisen SAN:n tuottajia ja muita asianomaisia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa kansallisilta viranomaisilta tai Euroopan komission toimivaltaisista yksiköistä (1).

1. Jäsenvaltion toimivaltainen viranomainen:

Nimi: Ministero delle Politiche Agricole e Forestali Osoite: Via XX Settembre n. 20 — 00187 ROMA Puh.: + 39-06-481 99 68 Faksi: + 39-06-42 01 31 26 S-posti: qtc3@politicheagricole.it

2. Hakijaryhmittymä:

2.1. Nimi: Consorzio per la Tutela e la Valorizzazione del Fico Bianco del Cilento 2.2. Osoite: Via S. Marco, 118 — 84043 Agropoli (Sa) Puhelin: + 39-0828722799 2.3. Kokoonpano: tuottaja/jalostaja (X) muu ( )

3. Tuotelaji:

Luokka 1.6: hedelmät, vihannekset ja vilja sellaisenaan tai jalostettuina

4. Eritelmä

(yhteenveto 4 artiklan 2 kohdan edellytyksistä)

4.1. Tuotteen nimi: ”Fico bianco del Cilento”

4.2. Tuotteen kuvaus: Suojattu alkuperänimitys ”Fico Bianco del Cilento” viittaa Ficus carica domestica L. -lajin Dottato-viljelylajikkeen biotyyppien kuivattuihin hedelmiin.

Tuote tarjotaan joko kuorineen tai kuorittuna, ja sillä on seuraavat ominaisuudet:

kuorelliset viikunat: tasaisen vaaleankeltainen tai keltainen väri,

keitetyt kuorelliset viikunat: ruskehtavan keltainen väri,

kuoritut viikunat: erittäin vaalea, lähes valkoinen väri,

malto: taikinamainen koostumus, pääasiassa tyhjiä siemeniä ja lähes täysi väriltään meripihkankeltainen kukkapohjus,

koko: kuorellisten kuivattujen viikunoiden määrä enintään 70 kappaletta kilogrammaa kohti; kuorittujen viikunoiden määrä enintään 85 kappaletta kilogrammaa kohti,

kosteus: suurin sallittu kosteuspitoisuus 26 %,

sokeripitoisuus — vähimmäispitoisuus sadassa grammassa kuiva-ainetta:

— glukoosi: 21,8 g

— fruktoosi: 23,2 g

— sakkaroosi: 0,1 g

Virheet: Tuotteessa ei saa esiintyä hyönteisten, homeen tms. aiheuttamia vaurioita. Korkkiutumista saa esiintyä enintään 5 prosentissa hedelmän pinnasta.

Muiden ainesosien, kuten mantelin, saksanpähkinän, hasselpähkinän, fenkolinsiementen tai sitrushedelmän kuoren mahdollinen käyttö täytteenä on sallittua. Täytteen osuus saa olla enintään 10 prosenttia kaupan pidetystä tuotteesta, ja on esitettävä todisteet siitä, että täytteenä käytetyt ainesosat ovat peräisin jäljempänä 4.3 kohdassa määritellyltä tuotantoalueelta.

Kuivatut viikunat ilman muita ainesosia voidaan pakata erimuotoisiin pakkauksiin (lieriö, lautanen, nyytti, pussi), joiden paino voi vaihdella 125 grammasta yhteen kilogrammaan. Hedelmät voidaan pakata irtotavarana kasviperäisestä materiaalista valmistettuihin koreihin 1–20 kilogramman erinä. Viikunat voidaan avata, painaa toisiaan vasten maltopuolet vastakkain ja pakata 125 gramman–1 kilogramman pakkauksiin. Ne voidaan myös pujottaa puisiin tikkuihin ja täyttää edellä mainituilla ainesosilla. Pakkaukset voidaan koristella laakerinlehdillä.

4.3. Maantieteellinen alue: Cilento on Campanian maakuntaan kuuluva alue Tyrrhenanmeren rannikolla Salernonlahdella sijaitsevan Sele-joen suun ja Policastron lahdella sijaitsevan Bussento-joen suun välissä. Pohjoisessa aluetta rajoittavat Alburnon ja Cervatin ylängöt. Kunnat, joissa harjoitetaan tuotantoa, on lueteltu eritelmässä.

4.4. Alkuperätodisteet: Seuranta on varmistettava tuotantoprosessin kaikissa vaiheissa kirjaamalla saapuneet ja lähteneet tuotteet. Tällä tavoin sekä merkitsemällä valvontaviranomaisen asianmukaisesti ylläpitämiin luetteloihin tuottajat, maarekisterin mukaiset viljelylohkot, jalostajat ja pakkaajat varmistetaan tuotteen jäljitettävyys läpi koko tuotantoketjun.

Valvontaelin tekee kaikkia luetteloihin merkittyjä fyysisiä ja oikeushenkilöitä koskevia tarkastuksia tuotantoeritelmän ja siihen liittyvän valvontasuunnitelman määräysten mukaisesti. Jos valvontaelin havaitsee sääntöjenvastaisuuksia missä tahansa tuotantoketjun vaiheessa, tuotetta ei voida pitää kaupan suojatulla alkuperänimityksellä ”Fico Bianco del Cilento”.

4.5. Valmistusmenetelmä: Eritelmässä määrätään muun muassa, että istutustiheys saa olla enintään 700 tainta hehtaaria kohti. Hedelmien kuivaamisen on tapahduttava suorassa auringonpaisteessa, käyttäen mahdollisesti apuna erilaisia teknisiä menetelmiä, kuten auringossa kuivattavien hedelmien suojaaminen vähintään kahden metrin korkuisilla muovipeitteillä tai hedelmien upottaminen 2-prosenttiseen suola/kuumavesiliuokseen.

Tuotannon, jalostuksen ja pakkaamisen on tapahduttava 4.3 kohdassa määritellyllä tuotantoalueella.

4.6. Yhteys maantieteelliseen alkuperään: Maaperä- ja ilmastotekijät (meren lauhduttava vaikutus, Apenniinien vuoriston tarjoama suoja talvikauden kylmiä koillisia ilmavirtauksia vastaan, maaperän hedelmällisyys ja ihanteellinen sademäärä) sekä vuosituhantiseen kokemukseen perustuvat yksinkertaiset viljelymenetelmät ja lajin ja viljelylajikkeen erinomainen sopeutuminen alueen maaperä- ja ilmasto-olosuhteisiin ovat myötävaikuttaneet Cilenton kuivattujen viikunoiden kuluttajien suuresti arvostamien aistinvaraisten ominaisuuksien kehittymiseen. Viikunapuu on myös olennainen osa Cilenton maaseutumaisemaa.

Viikunanviljelyä on harjoitettu Cilentossa ammoisista ajoista lähtien, todennäköisesti jo ennen kreikkalaisaikaa. Laji saapui Italiaan Lähi-Idän kansojen ensimmäisten kauppamatkojen mukana. Cato — ja myöhemmin Varro — ovat kuvailleet, kuinka kuivattuja viikunoita käytettiin yleisesti Cilentossa ja Lucaniassa peltotyöläisten pääasiallisena ravintona.

4.7. Valvontaelin:

Nimi: IS.ME.CERT. Osoite: Via G. Porzio Centro Direzionale Isola G1 scala C — 80143 NAPOLI

4.8. Merkintä: Pakkauksiin on kiinnitettävä etiketit, joissa on kaikkia muita merkintöjä vähintään kaksi kertaa suuremmilla painokirjaimilla teksti ”FICO BIANCO DEL CILENTO” sekä ”DENOMINAZIONE DI ORIGINE PROTETTA” (suojattu alkuperänimitys) tai lyhenne ”D.O.P.” (SAN). Lisäksi seuraavat tiedot on merkittävä selkeästi:

pakkaajan nimi, toiminimi ja osoite;

viikunoiden tuotantovuosi;

alkuperäinen nettopaino;

graafinen tunnus, jonka yksityiskohdat on esitetty tuotantoeritelmässä ja jota on aina käytettävä yhdessä suojatun alkuperänimityksen kanssa. Tunnuksessa on niittyä kuvaavalla vihreällä pohjalla kolme tyyliteltyä kypsää viikunaa, jotka ilmentävät kuivattavan hedelmän värin kehittymistä. Hedelmien vieressä kuvan oikeassa laidassa näkyy osa tyyliteltyä kreikkalaista doorilaispylvästä. Taustalla näkyy kaistale sinistä taivasta, ja vasemmassa yläkulmassa on kuvattuna aurinko, jonka säteet kohdistuvat viikunoihin.

Edellä 4.1 kohdassa tarkoitetun suojatun alkuperänimityksen saamisen edellytyksenä on, että ei käytetä mitään eritelmässä määrätyistä luonnehdinnoista poikkeavia mainintoja tai määreitä, kuten tipo, gusto, uso, selezionato, scelto jne.

Tuotteet, joiden valmistuksen raaka-aineena on käytetty Fico Bianco Del Cilento SAN -viikunaa sellaisenaan tai jalostettuna, voidaan saattaa kulutukseen pakkauksissa, joissa viitataan alkuperänimitykseen ilman yhteisön tunnusta, sillä edellytyksellä että

ainoa tuotteeseen käytetty viikunatyyppi on SAN-varmennettu Fico Bianco Del Cilento;

Fico Bianco Del Cilento SAN -nimityksen käyttäjillä on Fico Bianco del Cilento SAN -nimityksen rekisteröinnin myötä vahvistettujen teollis- ja tekijänoikeuksien haltijoiden hyväksyntä. Viimeksi mainitut ovat muodostaneet maa- ja metsätalousministeriön tunnustaman ryhmittymän, joka myös merkitsee nimityksen käyttäjät erityisiin rekistereihin ja valvoo suojatun alkuperänimityksen asianmukaista käyttöä. Mikäli tällaista valvovaa ryhmittymää ei ole nimetty, näistä toimista vastaa maa- ja metsätalousministeriö asetuksen (ETY) N:o 2081/92 täytäntöönpanosta vastaavana kansallisena viranomaisena.

Suojatun alkuperänimityksen Fico Bianco Del Cilento muu kuin eksklusiivinen käyttö on voimassa olevan lainsäädännön mukaan sallittua ainoastaan viittauksena sellaisen toisen tuotteen tuoteselosteessa, joka sisältää kyseistä tuotetta tai on siitä jalostettu tai johdettu.

4.9. Kansalliset vaatimukset: —

(1) Euroopan komissio – Maatalouden pääosasto – Maataloustuotteiden laatupolitiikan yksikkö - B-1049 Bruxelles.